PRIENŲ RAJONO SAVIVALDYBĖS administracijos

statybos ir ekonominės plėtros skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 120, el. p. statyba@prienai.lt.

Duomenys kaupiami ir saugomi Juridinių asmenų registre, kodas 288742590

___________________________________________________________________________________________________________

Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS ASFALTUOTINŲ ŽVYRKELIŲ RUOŽŲ sąrašo patvirtinimo“ PROJEKTO AIŠKINAMASIS RAŠTAS

Sprendimo projekto tikslai:

Šiuo sprendimo projektu siekiama patvirtinti Prienų rajono savivaldybės valstybinės reikšmės kelių asfaltuotinų ruožų sąrašą, juos reitinguojant pagal svarbą Prienų rajonui.

Uždaviniai:

Patvirtinus siūlomą Prienų rajono savivaldybės asfaltuotinų ruožų sąrašą bus sudaromas galutinis visų Lietuvos savivaldybių asfaltuotinų ruožų sąrašas, kuriame objektai bus išdėstyti prioriteto tvarka pagal gautų balų sumą.

Siūlomos teisinio reguliavimo nuostatos:

Sprendimo projektas parengtas vadovaujantis akcinės bendrovės „Via Lietuva“ (buvusi AB Lietuvos automobilių kelių direkcija) 2024 m. sausio 19 d. gautu raštu Nr. 2-896 „Dėl kelių su žvyro danga asfaltavimo programos vertinimo savivaldybėje“.

Laukiami rezultatai:

Prienų rajono savivaldybės tarybai priėmus sprendimą dėl reitingavimo, parengtoje rinkmenos lentelėje pateikti asfaltuotinų žvyrkelių objektai pagal prioritetus gali gauti iki 25 papildomų balų ir dar 10 papildomų balų, jeigu asfaltuotini žvyrkelio ruožai sutampa su viešojo transporto ir (arba) mokyklinių autobusų maršrutais. Savivaldybės suteikti papildomi balai turės įtakos reitinguojamo objekto vietai galutiniame Lietuvos savivaldybių asfaltuotinų ruožų sąraše.

Lėšų poreikis ir šaltiniai:

Prienų rajono savivaldybės asfaltuotinų žvyrkelių ruožų sąraše esantys objektai bus įgyvendinami valstybinėmis lėšomis pagal Kelių priežiūros ir plėtros programos finansavimo galimybes.

Kiti sprendimui priimti reikalingi pagrindimai, skaičiavimai ar paaiškinimai:

Akcinė bendrovė „Via Lietuva“, formuodama planuojamą kelių su žvyro danga asfaltavimo programą, vykdo asfaltuotinų kelių su žvyro danga atranką. Savivaldybei pateiktoje programos „Excel“ formatu parengtos rinkmenos lentelėje pateikiami tik tie kelių ruožai su žvyro danga, kurių, atlikus ekonominį vertinimą, apskaičiuotas ekonominis rodiklis EVGN yra didesnis nei 5 proc.

Savivaldybė gali daryti įtaką asfaltuotinų ruožų atrankai ir nurodydama prioritetus pridėti projektui iki 25 balų. Prienų rajono savivaldybės asfaltuotinų žvyrkelių ruožų sąrašo (toliau – Sąrašas) lentelės stulpelyje „6. Savivaldybės vertinimas, prioritetiniai ruožai“ nurodyti 5 ruožų prioritetai mažėjančia tvarka: „I prioritetas“ – 25 papildomi balai, „II prioritetas“ – 20 papildomų balų, „III prioritetas“ – 15 papildomų balų, „IV prioritetas“ – 10 papildomų balų, „V prioritetas“ – 5 papildomi balai. Sąrašo lentelės stulpelyje „7. Savivaldybės vertinimas, viešojo transporto ir (arba) mokyklinių autobusų maršrutai“ nurodyti ruožai, sutampantys su viešojo transporto ir (arba) mokyklinių autobusų maršrutais. Kai yra viešojo transporto ir (arba) mokyklinių autobusų maršrutų nagrinėjamame kelio ruože, kelio ruožui suteikiama – 10 balų.

Atsižvelgiant į tai, kiek objektas turės svarios teigiamos įtakos vietos gyventojams, savivaldybės teritorijoje esančioms institucijoms ir įmonėms, bendrovėms, švietimo įstaigoms, medicinos centrams ir kt., parengtas Prienų rajono savivaldybės asfaltuotinų žvyrkelių ruožų sąrašas, kurio 6 ir 7 stulpeliuose yra nurodyti prioritetai skiriamais balais pagal svarbą Prienų rajono savivaldybei bei viešojo transporto ir (arba) mokyklinių autobusų maršrutai (sąrašas pridedamas). Taip pat stulpelyje „Bendras balas“ yra suskaičiuoti bendri bendrovės „ Via Lietuva“ ir Prienų rajono savivaldybės balai, skirti kiekvienam reitinguojamam objektui. Pažymima, kad objektų eiliškumas, pridėjus Prienų rajono savivaldybės skiriamus balus, yra nepakeistas, o paliktas toks, kokį pateikė „Via Lietuva“.

Lyginamasis variantas:

Nepridedamas.

Skyriaus vedėjas	Tomas Žvirblys